recursal/SuperWikiNEXT-32B huggingface dataset:
Seorang pegawai suruhan (*batman*) Napoleon
Dalam perkhidmatan tentera, **batman** adalah seorang askar yang ditugaskan untuk berkhidmat dengan seorang pegawai bertauliah sebagai pembantu peribadi.

Sejarah
-------

Istilah ini berasal daripada perkataan bahasa Inggeris kuno bat, sejenis tempat duduk untuk penunggang kuda (dari Bahasa Perancis bast, dari Bahasa Latin bastum). Dalam perkhidmatan tentera di mana pegawai-pegawai datang dari kelas atasan, adalah lazim untuk seseorang batman itu, setelah bersara, mengikut pegawai berkenaan dan menjadi orang suruhan peribadi (domestic servant)

Tugas
-----

Tugas batman termasuk tetapi tidak terhad kepada tugas-tugas

* menjadi penyampai mesej dan arahan daripada pegawai terlibat kepada orang-orang bawahannya.
* Menguruskan uniform dan peralatan kegunaan pegawai berkenaan (sebagai valet persendirian)
* Memandu pegawai berkenaan, walaupun di medan pertempuran
* Tugas-tugas lain yang mana pegawai berkenaan tidak mempunyai masa untuk menjalankan ataupun pegawai itu tidak suka melaksanakannya.

Mengikut negara
---------------

### Amerika Syarikat

Dalam perkhidmatan Tentera Darat Amerika Syarikat, istilah "*dog robber"* digunakan secara tidak rasmi, dan juga diguna pakai untuk pegawai muda yang menjadi pembantu kepada pegawai berpangkat kanan. Peranan ini dimasyhurkan oleh pelakon James Garner dalam filem *The Americanization of Emily'*.

### India

Dalam perkhidmatan Tentera India, istilah batman tidak lagi digunakan; sebaliknya perkataan Hindi "Sahayak’ bermaksud pembantu ataupun penjaga digunakan.

Budaya popular
--------------

Dalam tentera Jerman, jawatan batman dipanggil der Putzer (tukang cuci) ataupun Bursche (budak suruhan). Lagu popular di kalangan askar Jerman bernama 'Ich war der Putzer vom Kaiser' yang sering dinyanyikan semasa Perang Dunia Pertama menceritakan perihal seorang askar yang menjadi batman kepada Kaiser Wilhelm II dan dengan itu tidak menyertai kengerian perang di Medan Perang Barat.

Pertalian antara pegawai dan batman dalam Tentera British boleh dilihat dalam pertalian di pelakon British David Niven (seorang Lt. Kol. semasa Perang Dunia II) dengan pelakon Peter Ustinov (seorang prebet) yang menjadi batman kepada Niven semasa Perang Dunia II.

Lihat juga
----------

* Adikung
* Ajutan
Pergunungan Zagros, kelihatan dari angkasa.
**Gunung lipat** ialah gunung yang kebanyakannya terbentuk oleh kesan lipatan pada lapisan di dalam bahagian atas kerak bumi. Sebelum teori plat tektonik terbentuk, atau seni bina dalaman jalur tujah menjadi lebih difahami, istilah ini dahulu digunakan untuk kebanyakan kawasan gunung, seperti Himalaya. Istilah ini masih agak biasa dalam kepustakan geografi fizikal tetapi sebaliknya semakin kurang digunakan secara umum kecuali seperti dihuraikan di bawah. Daya yang bertanggungjawab bagi pembentukan gunung lipat dipanggil gerakan orogeni. Istilah *orogeni* terbit daripada perkataan bahasa Greek yang bermaksud pembinaan gunung. Daya ini bertindak pada tangen ke permukaan bumi dan terutamanya hasil plat tektonik.

Pembentukan
-----------

Gunung lipat terbentuk apabila dua plat tektonik bergerak menuju antara satu sama lain di sempadan plat pertembungan. Apabila plat dan benua menungganginya berlanggar, lapisan batu terkumpul boleh merenyuk dan lipat seperti alas meja yang ditolak merentasi meja, terutamanya jika terdapat lapisan lemah mekanik seperti garam. Gunung yang dibentuk sebegitu selalunya lebih panjang berbanding lebar.

Contoh
------

* Pergunungan Jura – Siri permatang gunung subselari yang terbentuk dengan melipat di atas decollement evaporit Trias disebabkan gerakan tujah di dataran depan Alp
* 'Jalur Lipat Mudah' Pergunungan Zagros – Siri kubah antiklin panjang, kebanyakannya terbentuk sebagai lipatan penanggalan di atas tujah bawah di dataran depan jalur pelanggaran Zagros, biasanya di atas basal decollement yang terbentuk di evaporite dari akhir Neoproterozoik hingga Pembentukan Hormuz Awal Kambria
* Banjaran Akwapim-Togo di Ghana
* Appalachia Banjaran dan Lurah di bahagian timur Amerika Syarikat.

Lihat juga
----------

* Gunung bongkah sesar
* Pembentukan gunung
* Ali bin Abu

Rujukan
-------

1. 1 2  Ulmer, S. (11 August 2011). "Fold mountains slip on soft areas". *ETH Life*. ETH Zürich. Dicapai pada 21 February 2012.
2. ↑  Kankam-Yeboah, K.; Dapaah-Siakwan, S.; Nishigaki, M.; Komatsu, M. (2003). "The Hydrogeological Setting of Ghana and the Potential for Underground Dams" (PDF). *Journal of the Faculty of Environmental Science and Technology. Okayama University*. **8** (1): 39–52.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
**Batik lukis** merujuk kepada corak pada kain batik yang dilukis tangan secara bebas. Batik lukis mempunyai corak yang pelbagai dan setiap satu adalah unik, tidak akan sama dengan yang lain.

Di alam Melayu batik lukis mempunyai corak bunga. Ini disebabkan Islam melarang pengikutnya melukis benda hidup. Corak bunga ini telah digemari sejak kesultanan Melaka lagi, ini terbukti apabila dicatat dalam Sulalatus salatin (Sejarah Melayu) berkenaan Hang Nadim diperintahkan oleh Sultan Mahmud bagi membeli kain Serasah (Batik tulis?) dengan empat puluh bunga pada setiap satunya.  Bagi batik lukis dibahagian lain, terdapat pelbagai corak termasuk manusia dan haiwan yang dihasilkan.

Alat canting digunakan bagi melakar corak batik dengan lilin panas di atas kain putih. Setelah kerja-kerja melakar selesai, proses mewarna mengikut kesesuaian corak dilakukan dengan menggunakan berus cat, dimana bahagian-bahagian yang terkena lilin itu tidak akan meninggalkan kesan warna apabila proses mematikan warna di lakukan. Lilin akan cair dan tanggal menjadikan bahagian-bahagian ini berwarna putih sebagai benteng. Terdapat banyak jenis canting, antaranya ialah canting kasut, canting laras dua, laras tiga, empat dan lain-lain.

Rujukan
-------

 1. ↑  Sulalatus salatin (Sejarah Melayu) By A. Samad Ahmad

Pautan luar
-----------

* Diarkibkan 2006-09-01 di Wayback Machine
*
**Gunung Yong Yap** yang bersempadan dengan negeri Perak/Kelantan mempunyai ketinggian setinggi 2,167 meter (7,110 kaki). Gunung Yong Yap termasuk dalam senarai tujuh gunung tertinggi di Semenanjung Malaysia yang berketinggian lebih daripada 2,134 m (7000 kaki) atau dikenali sebagai **G7** oleh pendaki tempatan. Gunung G7 yang lain ialah Gunung Tahan, Gunung Korbu, Gunung Yong Belar, Gunung Gayong, Gunung Chamah dan Gunung Ulu Sepat.

Gunung Yong Yap mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Kejadian
--------

### Hilang Februari 2009

Pada 15 Februari 2009, Mohammed Hassan Ayat Zainuddin, 28, dari Bangi Selangor sesat ketika menuruni Gunung Yong Yap. Beliau dikesan menuju ke kawasan Kuala Mu bersempadan dengan negeri Perak. Beliau merupakan kerani RHB Bank, menyertai ekspedisi mendaki bersama 13 rakannya. Kerja-kerja pencarian disertai anggota polis, Unit Udara PolisDiraja Malaysia, Jabatan Bomba dan Penyelamat, Jabatan Pertahanan Awam (JPA3) dan penduduk setempat diketuai Timbalan Ketua Polis Gua Musang, DSP Aziz Hassan. Markas mencari ditempatkan di Pos Brooke, Tanah Tinggi Lojing. Tumpuan di trek Kem Agas kerana tempat itu beliau dilaporkan hilang. Mohammed Hassan banyak kali mendaki gunung termasuk di Indonesia.Pegawai Penjaga Balai Bomba dan Penyelamat Gua Musang, Che Rusli Che Sulaiman menyatakan operasi dihentikan selepas menerima arahan Ketua Polis Kelantan, Datuk Abdul Rahim Hanafi.

Pada 8 Mac 2009, seramai 30 anggota persatuan pendaki dari Kuala Lumpur melakukan operasi mencari mangsa tetapi menghentikan pencarian berikutan gagal menemui petunjuk kedudukan sebenar Mohamed Hassan. Kerja-kerja mencari dan menyelamat juga dibantu oleh rakan Radio Amatur Gua Musang ( Kelab Praga ) yang bertindak sebagai jawatankuasa komunikasi.

Rujukan
-------

1. ↑  Hiker rescued from Kelantan's Mount Yong Yap.
2. ↑  Theory and Practice in Hospitality and Tourism Research, edited by Salleh Mohd Radzi, Mohd Faeez Saiful Bakhtiar, Zurinawati Mohi, Mohd Salehuddin Mohd Zahari, Norzuwana Sumarjan, C.T. Chik, Faiz Izwan Anuar
3. ↑  Tanggung Sendiri Risiko, Kata Polis, Bernama
4. ↑  Masukkan teks nota kaki di sini

Pautan luar
-----------

*
**Gunung Tera** atau juga dipanggil *gunung Terra*, terletak di Hutan Jelawang yang terletak di Gua Musang, Kelantan, iaitu di Daerah Kuala Krai Selatan, Malaysia dan mempunyai ketinggian setinggi 1,556 meter (5,105 kaki).

Gunung Tera (1,556) merupakan salah satu daripada 10 puncak yang terletak di dalam Taman Negeri Gunung Stong. Gunung yang lain adalah Gunung Baha (1,450m), Gunung Ayam (1,500m), Gunung Saji (1,284m), Gunung Chik Tahir (1,430m), Gunung Nyelit (1,345m), Gunung Beirut (1,380m), Gunung Kopi (1,240m), Gunung Noring Timur (1,861m) dan Gunung Stong.

Gunung Tera mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan. Di persekitaran gunung Tera terdapat pelbagai spesies flora dan fauna termasuk spesies yang tidak terdapat di mana-mana dan hanya ada di kawasan Hutan Jelawang sahaja. Antara yang menarik perhatian ialah sejenis buluh yang dikenali sebagai Futomuqlua Pubesen dan tumbuhan bernama Begonia.

Selain itu terdapat juga ratusan jenis orkid pula dapat dilihat di merata tempat kawasan pergunungan yang dilalui. Juga terdapat pelbagai jenis burung enggang seperti burung Enggang Badak dan serangga yang amat menarik.

Sementara itu terdapat formasi indah di dalam gua seperti straw, stalagtit, stalagmit, column, flowstone, scalouping, goupool, pillar dan skylight memberi pengalaman paling sukar ditemui oleh pendaki.

Gunung Tera pernah menjadi lokasi pendakian bertujuan untuk berekreasi oleh Persatuan Kembara Negara (PKN) yang berjaya mendaki sembilan puncak yang semuanya berjaya dilengkapkan oleh 16 pendaki yang terdiri daripada ahli Kelab Kembara dan Sukan Lasak Institut Kejuruteraan Tentera Darat yang berpangkalan di Port Dickson. Ini merupakan pertama kali diadakan aktiviti pendakian ke semua sembilan puncak yang ada di Taman Negeri Gunung Stong. Kesemua sembilan puncak itu berjaya ditawan dalam tempoh lima hari dan merupakan satu rekod baru dicipta dalam aktiviti pendakian.

Rujukan
-------

1. ↑  "9 puncak ditawan dalam lima hari". Diarkibkan daripada yang asal pada 2017-08-07. Dicapai pada 2017-08-07.
2. ↑  "9 puncak ditawan dalam lima hari". Diarkibkan daripada yang asal pada 2017-08-07. Dicapai pada 2017-08-07.

Pautan luar
-----------
**Gunung Tapis** yang terletak di hulu Sungai Lembing , Kuantan, Pahang Darul Makmur, Malaysia, mempunyai ketinggian setinggi 1,511 meter (4,960 kaki).

Gunung Tapis mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Kemalangan
----------

Pada 10 Jun 2012, Mohammad Ngah yang menjadi pemandu arah Ekspedisi Mendaki Gunung Tapis maut dihempap dahan pokok. Beliau bersama 25 pelajar dan pensyarah Kolej Komuniti Kuantan. Polis dari Balai Polis Sungai Lembing memaklumkan bahawa ekspedisi itu memulakan perjalanan pukul 8 pagi. Satu dahan pokok tumbang dan menghempap kepala mangsa.Sementara Mohammad Shah Mohd. Rawi, 29 hanya cedera ringan. Helikopter Polis Diraja Malaysia digunakan untuk menghantar mangsa ke Hospital Tengku Ampuan Afzan, Kuantan untuk bedah siasat. 

* 
* 
* 
* 
* 
*

Permohonan permit
-----------------

*Gunung Tapis* di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang. 

Permohonan permit boleh dibuat secara online di url. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Kuantan/ Pekan/ Maran sebelum pendakian dan pada hari dan waktu berkerja.

Rujukan
-------

1. ↑  A Field Guide to the Birds of Peninsular Malaysia and Singapore, By Allen Jeyarajasingam, Alan Pearson
2. ↑  Pemandu arah Gunung Tapis maut dihempap dahan
3. ↑  "Permohonan Mendaki Gunung Jabatan Perhutanan Negeri Pahang". Diarkibkan daripada yang asal pada 2018-12-04. Dicapai pada 2017-08-12.

Pautan luar
-----------
Benjamin membuat persembahan pada Jun 2016
**Benjamin Jackson Burnley ke-4** merupakan seorang ahli muzik, penyanyi, penggubah lagu dan penerbit rakaman Amerika, dan dia lebih dikenali sebagai pengasas dan ahli utama kugiran Breaking Benjamin.

Benjamin dilahirkan di Atlantic City, New Jersey dan membesar di Ocean City, New Jersey sebelum berpindah dengan keluarganya pada umur 12 tahun ke bandar Selinsgrove di Synder County, Pennsylvania. Pada tahun 1998, Benjamin dan pemain gitar terdahulunya Aaron Fink berjumpa dan memulakan kugiran "Breaking Benjamin". Benjamin telahpun menyumbang suara dan bakat penggubahannya kepada kumpulan lain.

Benjamin mempunyai beberapa fobia, dan hal ini mencetuskan ilham bagi nama albumnya Phobia pada tahun 2006.

Rujukan
-------

1. ↑  Roncace, Kelly. 'Breaking Benjamin is back and going home with show at Trump Taj Mahal", NJ Advance Media for NJ.com, August 8, 2015. Accessed August 9, 2018. "'I was born in Atlantic City, at the hospital there, and raised in Ocean City until I was 12 years old.' Burnley explained his family moved to Pennsylvania when he was 12 due to an increase in taxes at the shore town."
**Dr Benjamin Henry Sheares**, GCB, (12 Ogos 1907 – 12 Mei 1981) merupakan Presiden Singapura yang kedua.

Kehidupan awal dan Pendidikan
=============================

Beliau menerima pendidikan awal di St Andrew's School dan Raffles Institution. Beliau memasuki King Edward VII College of Medicine pada 1923, dan lulus dengan ijazah perubatan L.M.S. pada Mac 1929. Setelah berkhidmat selama dua tahun sebagai Pembantu Pegawai Perubatan di Hospital Besar Sepoy Lines (kini Hospital Besar Singapura), beliau memulakan kerjayanya dalam bidang kebidanan dan sakit puan pada April 1931.

Pada tahun 1940, beliau dianugerahkan dengan biasiswa Queen's Fellowship untuk melanjutkan pelajaran pos-siswazah di Britain tetapi tidak berhasil untuk membuat sedemikian kerana tercetusnya Perang Dunia Kedua. Semasa pendudukan Jepun di Singapura, beliau memegang jawatan sebagai Ketua Jabatan Kebidanan dan Sakit Puan di Hospital Kandang Kerbau, dan juga Penguasa Perubatan untuk seksi pesakit tempatan di hospital tersebut. Selepas Jepun menyerah kalah, beliau dilantik menjadi pemangku Profesor dalam bidang kebidanan dan sakit puan di King Edward VII College of Medicine, menjadikan beliau orang Singapura pertama untuk memegang jawatan tersebut.

Pada Mei 1947, beliau telah ke London untuk pengajian pos-siswazah dan pada Januari 1948, menjadi pakar bidan Singapura pertama yang layak menjadi anggota *Royal College of Obstetricians and Gynaecologists of England*.

Beliau dan isterinya dikurniakan dengan tiga orang anak.

Presiden (1971 - 1981)
======================

Beliau dilantik sebagai Presiden Singapura ke-2 selepas kematian Yusof bin Ishak, Presiden Singapura pertama sewaktu berusia 63 tahun.

Kematian
========

Beliau meninggal dunia pada 12 Mei 1981, setelah beliau menghidap barah paru-paru dan akhirnya koma. Beliau telah dikebumikan di Tanah Perkuburan Negara Kranji (Kranji State Cemetery) bersama dengan Presiden Yusof.

Anugerah
========

Satu jambatan di Singapura dinamakan sempena nama beliau, iaitu **Jambatan Benjamin Sheares** *(Benjamin Sheares Bridge)*. Di bidang pendidikan pula, **Dewan Sheares** *(Sheares Hall)* di Universiti Nasional Singapura, **Kerusi Profesor Benjamin Sheares** *(Benjamin Sheares Professorship)* dan **Kolej Benjamin Sheares** di Sekolah Graduan Perubatan Duke-NUS *(Duke-NUS Graduate Medical School)*, kesemuanya dinamakan sempena nama beliau.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Pemandangan Bazar Borujerd
Bazaar Borujerd yang hebat terletak di tengah-tengah bandar dan terdiri daripada banyak *Bazar Rasteh* dan Caravanserai. Bazar Rasteh ialah lorong dengan bumbung berbumbung biasanya dengan kedai dan bengkel profesion tertentu. Beberapa Bazar Rasteh Borujerd yang penting ialah:

* Rassa atau bazar pembuat kasut dan kedai kasut yang merupakan Rasteh terbesar
* Bazaare Mesgarha untuk tukang tembaga
* Bazaare Chelengarha untuk tukang besi
* Bazaare Ghofl Sazha untuk tukang kunci
* Bazaare Kaftar Forushha untuk burung dan merpati
* Bazaare Yahoodiha atau Bazar Yahudi

Karavansari telah digunakan untuk berdagang dan juga penginapan ahli perniagaan. Hari ini, karavansari Borujerd adalah pusat penting perdagangan borong atau serantau, kebangsaan atau antarabangsa permaidani Parsi dan kraftangan lain.

Lihat juga
----------

* Arabber
* Bazar
* Bazaari
* Ganeshguri
* Pusat penjaja (Asia) pusat tempat menjual makanan jalanan
* Pasaran (tempat)
* Penjual
* Runcit
* Penjual jalanan
* Makanan jalanan

Templat:Bazaar di Iran
Kumpulan **Group Duda38**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu. 

Membawa aliran **Pop yeh-yeh** merupakan sebuah genre yang popular di Malaysia, Singapura, Brunei dan di Sumatera - terutama di kawasan Riau ketika era 1960-an. Irama pop yeh-yeh menguasai dunia muzik Melayu dari tahun 1965 hingga 1971. Pop yeh-yeh merupakan kesan pengaruh hebat daripada kumpulan British, The Beatles ke atas industri muzik Melayu zaman itu. Malah, istilah pop yeh-yeh diambil daripada judul lagu popular The Beatles, *She Loves You - Yeh, Yeh, Yeh.*

Pop yeh-yeh boleh dikatakan sebuah genre gabungan atau *fusion genre* dalam bahasa Inggeris. Ia merupakan gabungan irama Melayu klasik dengan rock and roll, surf rock dan juga R&B. 

1. (Kamang) Othman bin Awang. Penyanyi.
2. (Abang Mokhtar) Haji Mohd Mokhtar bin Othman. Pemain gitar / penyanyi.
3. (Key Teng) Razali bin Nasir. Pemain bass/ penyanyi
4. (Hashim O) Hashim bin Omar. Pemain percussion / penyanyi.
5. (Do Re Me) Gimun Bulawi. Pemain gitar.

Diskografi
----------

Album
-----

* 

### Lagu-lagu

* Malam pasar ria.
* Mencari isteri jalinan cinta
* Tolong balutkan
* Nostalgia di geylang serai
* Terang bulan di bandar kluang

Pautan luar
-----------

*
Batas Waktu 60 Detik adalah acara kuiz Indonesia yang disesuaikan daripada acara Minute to Win It negeri Amerika Syarikat dibuat oleh NBC-Universal Television dan di Indonesia sendiri dibuat oleh FremantleMedia untuk Shine TV-2 dan JKT48. Disiarkan bermula 15 April 2013, Setiap hari Pkl: 20.00 WIB. Indonesia adalah negara ke-4 di Asia Tenggara mengguna pakai Minute to Win It selepas acara ini ada di Malaysia, Filipina, dan Vietnam. Shine TV, Dentsu Inter Admark Media Group Indonesia, dan FremantleMedia Indonesia pada masa itu membeli lesen untuk acara ini dari NBCUniversal Television Distribution. Tayangan ini disiarkan semula oleh Kompas TV. Jargon sekiranya ini adalah: "Anda akan menang jika anda kurang dari batas waktu 60 detik!!"

Format
------

Di acara ini, satu peserta akan melaksanakan 10 games atau 10 babak, setiap permainan dalam masa 60 saat. Hadiah utama di acara ini ialah Rp. 500.000.000, -. Peserta masing-masing mempunyai 3 lives (3 peluang permainan). Jika gagal dalam setiap perlawanan atau masa 60 saat sudah habis, 1 lives akan hilang, dan apabila ketiganya hilang maka permainan akan tamat dan mengisytiharkan Game Over dan membawa pulang hadiah.

JKT48 maklumat diundang dalam acara ini. Di bawah member-member yang dimuat dari pertama kali dipaparkan:

* Team J (15 April-Tayang perdana): Ayana Shahab, Beby Chaesara Anadila, Cindy Gulla, Delima Rizky, Devi Kinal Putri, Gabriela Margareth Warouw, Haruka Nakagawa, Jessica Vania, Jessica Veranda, Melody Nurramdhani Laksani, Nabilah Ratna Ayu Azalia, Rena Nozawa, Rezky Wiranti Dhike, Rica Leyona, Sendy Ariani, Shania Junianatha, Stella Cornelia.
* Team KIII (28 Jun): Alicia Chanzia, Cindy Yuvia, Della Delila, Dwi Putri Bonita, Intar Putri Kariina, Jennifer Hanna, Lidya Maulida Djuhandar, Nadila Cindi Wantari, Natalia, Noella Sisterina, Octi Sevpin C. A. Ratu Vienny Fitrilya, Riskha Fairunissa, Rona Ariesta anggreani, Shinta Naomi, Sinka Juliani, Thalia, Viviyona Apriani.
Sebuah bazar di Delhi, India.
**Bazar** (Parsi: بازارcode: fa is deprecated , Turki: *pazar*code: tr is deprecated , Hindi: बाज़ारcode: hi is deprecated , Yunani: παζάριcode: el is deprecated  (*pazari*), Yunani Cypriot: *pantopoula*) ialah sebuah kawasan perniagaan tetap, pasar, atau jalan yang menjadi lokasi pertukaran serta penjualan barang dan perkhidmatan. Perkataan ini berasal dari bahasa Parsi, *bāzār*, etimologi yang akan kembali ke kata Parsi Tengah *baha-char* (**بهاچار**), yang bermaksud "tempat harga". Meskipun erti kata ini dipercayai berasal dari Parsi, penggunaannya telah tersebar dan kini telah diterima ke dalam bahasa setempat di negara-negara di seluruh dunia. Di Amerika Utara, istilah ini dapat digunakan sebagai sinonim untuk "penjualan barang-barangan terpakai", untuk menggambarkan aktiviti pengumpulan dana amal yang diadakan oleh gereja atau pertubuhan kemasyarakatan lainnya, yang disumbangkan, barang terpakai, seperti buku, pakaian, dan barang-barang keperluan rumah yang dijual dengan harga yang rendah, atau barang lain yang mungkin baru dan buatan tangan, pada bazar gereja Natal. Bazar ini telah menjadi subjek banyak buku, termasuk: *The Persian Bazaar: Veiled Space of Desire* (Mage Publications) oleh Mehdi Khansari dan *The Morphology of the Persian Bazaar* (Agah Publications) oleh Azita Rajabi.

Rujukan
-------

1. ↑  Christou, Jean, "Linguist makes the island a little smaller for all[*pautan mati kekal*]", *Cyprus Mail*, 27 Mei 2006
2. ↑  "bazaar". Dicapai pada 2007-02-17.
3. ↑  "BAZAAR s. H. &c. From P. bāzār, a permanent market or street of shops". University of Chicago. Dicapai pada 2007-07-19.[*pautan mati kekal*]

Pautan luar
-----------

|  |  |
| --- | --- |
|  | Cari ***Bazar*** dalam Wikikamus bahasa Melayu, kamus bebas. |

|  |  |
| --- | --- |
|  | Wikimedia Commons mempunyai media berkaitan ***Bazar*** |

* Iran Chamber Society on Architecture of the Bazaar at Isfahan
* Chisholm, Hugh, penyunting (1911). "Bazaar". *Encyclopædia Britannica* (dalam bahasa Inggeris). **3** (ed. ke-11). Cambridge University Press. m/s. 559.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Ukraine
* Jerman
* Israel
* Amerika Syarikat

 |
**GroundReport** ialah laman web kewartawanan awam yang membolehkan penyumbang menerbitkan laporan berita dan video. Laman ini dimiliki oleh organisasi bukan untung Open News Platform sehingga pertengahan 2017. Memandangkan tapak tersebut tidak menerima derma dan hasil iklan yang mencukupi untuk mengekalkannya, Open News Platform menjual domain dan platform GroundReport.com kepada Search-Ladder, LLC pada 2017. Search-Ladder ialah agensi pemasaran digital. Proses penjualan telah diselesaikan pada Mei 2017.

Permulaan
---------

Wartawan Rachel Sterne mula mengasaskan laman GroundReport.com pada tahun 2006. Dia berhasrat membangunkan laman sebegitu selepas pengalamannya melaporkan berita Darfur sebagai pelatih di PBB.   Bagi menggerakkan GroundReport, Sterne memulakan Open News Platform, sebuah organisasi bukan untuk keuntungan yang diperbadankan di New York. Pada tahun 2008, beliau mengemukakan hasrat untuk mengembangkan operasi GroundReport dengan edisi serantau.  Seterusnya pada tahun 2009, *BusinessWeek* menamakan Sterne sebagai salah seorang "Usahawan Sosial Paling Berpotensi di Amerika".

Kandungan
---------

GroundReport menggunakan model editor sukarelawan dan maklum balas komuniti seperti Wikipedia, digabungkan bersama satu sistem penarafan bintang. Penyumbang juga boleh memilih pelbagai lesen Creative Commons.  Pada 17 September 2008, penyumbang terpilih telah diberi keupayaan untuk menyemak kandungan dalam mana-mana rencana berita.  Kemudiannya, pada Mei 2009, laman GroundReport telah melaksanakan sistem tapisan yang memerlukan semakan dan kelulusan pada setiap penyumbang.  Dasar hak cipta GroundReport agak ketat dan mempunyai sistem pemeriksaan teragih. Penyumbang yang memplagiat atau menyiarkan bahan yang melanggar hak cipta telah diharamkan daripada tapak tersebut.

Antara berita yang telah dilaporkan oleh penyumbang-penyumbang GroundReport ialah tentang pilihan raya presiden Amerika Syarikat 2008, serangan Mumbai 2008, protes pilihan raya presiden Iran 2009, dan laporan gempa bumi Haiti 2010.

Menurut agensi *Adweek*, GroundReport menerima 29,187 kunjungan unik pada Disember 2010,satu penurunan daripada bilangan 60,802 pelawat unik bulanan awal tahun itu. *Wartawan Adweek* mengulas: "Walaupun semasa kejadian peristiwa besar, pengaruh yang dibawa GroundReport adalah sangat kecil. 

Pada Julai 2015, sukarelawan dari Injustice Anywhere mula membantu dengan penstrukturan serta reka bentuk semula GroundReport.com dan dilancarkan pada 22 September 2015.

Rujukan
-------

1. ↑  "America's Most Promising Social Entrepreneurs". *Businessweek*. 3 April 2009. Dicapai pada 24 June 2011.
2. ↑  Q&A with Rachel Sterne, GroundReport
3. ↑  CNNMoney: Blogging for Profit
4. ↑  CC citizen journalism site GroundReport re-launches; GroundReport TV launches officially - Creative Commons
5. ↑  "GroundReport".
6. ↑  MediaShift: Citizen Journalism Networks Stepping Up Editorial Standards
Jangan dikelirukan dengan Green Day.

Pemerhatian semasa **Hari Kehijauan** (みどりの日, *Midori no Hi*) sebagai cuti kebangsaan di Jepun berasal daripada sambutan hari keputeraan Maharaja Shōwa pada 29 April setiap tahun Semasa era Shōwa. Pada tahun 1989, berikutan kenaikan Maharaja Akihito kepada Takhta Bunga Kekwa, nama cuti telah ditukar daripada "Hari Keputeraan Maharaja" kepada "Hari Kehijauan". Secara rasmi, seperti namanya, ia adalah hari untuk keindahan alam semula jadi dan supaya tetap bersyukur akan berkat. Hari ini telah ditukar nama kepada "Hari Kehijauan" untuk mengakui cinta maharaja perang terhadap tumbuh-tumbuhan tanpa dengan langsung menyebut namanya. Walau bagaimanapun, dalam amalan ia dilihat sebagai hanya satu lagi hari cuti Minggu Emas Jepun.

Pada tahun 2007, Hari Kehijauan ditukar pada 4 Mei dan 29 April telah ditukar kepada Hari Shōwa bertepatan dengan kajian undang-undang tahun 2005 yang berkaitan dengan cuti umum. Maharaja Shōwa memerintah selama 62 tahun dan 2 minggu. Pada 3 Mei 1947, maharaja tersebut menjadi simbol Jepun oleh perlembagaan baru negara.

| Tahun | 29 April | 4 Mei |
| --- | --- | --- |
| sebelum 1985 | Hari Lahir Maharaja | Bukan cuti |
| 1985–1988 | Hari Lahir Maharaja | Hari kebangsaan yang datang |
| 1989–2006 | Hari Kehijauan | Hari kebangsaan yang datang |
| 2007– | Hari Shōwa | Hari Kehijauan |

Lihat juga
----------

* Minggu Emas (Jepun)
* Hari Alam Sekitar

Rujukan
-------

1. ↑  "Golden Week". Japan-guide.com. 2009-05-13. Dicapai pada 2010-02-05.
2. ↑  "'Japan names day after Hirohito". BBC News. 2005-05-13. Dicapai pada 2012-12-10.
Bazar daripada Ardabil
**Bazar Ardabil** merupakan bazar yang dibina semasa Dinasti Safavid di Ardabil, barat laut Iran.

Pada abad ke-4 sejarawan menggambarkan bazar sebagai sebuah bangunan berbentuk salib dengan siling berkubah. Ia telah dibina semasa dinasti Safavid dari abad ke-16 hingga ke-18 dan diubah suai melalui dinasti Zand pada abad ke-18.

Di dalam dan di sekitar Bazar Ardabil terdapat banyak karavansari dan rumah penginapan, yang dimiliki oleh harta pusaka kuil Dinasti Safavid, dan masjid, sebahagian daripadanya diwakafkan oleh Ata-Malik Juvayni ( 1226–1283) untuk kuil Shaykh Safi. Hasil daripada banyak kedai, rumah mandian dan rumah penginapan di bazar yang dimiliki oleh estet kuil digunakan untuk pemeliharaan keramat.

Rujukan
-------

1. ↑  Ardabil Bazaar Iran Tourism & Touring Online. 1995-2011. Retrieved 2011-11-10.
2. ↑  Rizvi, Kishwar. (2011) *The Safavid Dynasty Shrine: Architecture, Religion and Power in Early Modern Iran.* New York: I.B. Tauris. Pages 31, 35, 68. ISBN 978-1-84885-354-6.
3. ↑  Rizvi, Kishwar. (2011) *The Safavid Dynasty Shrine: Architecture, Religion and Power in Early Modern Iran.* New York: I.B. Tauris. Muka surat 73. ISBN 978-1-84885-354-6.

| * l
* b
* s
Iran Bazar di Iran |
| --- |
| 
* Bazar Ardabil
* Bazar Borujerd
* Bazar Saqqez
* Bazar Sanandaj
* Bazar Shahrud
* Bazar Tabriz
* Bazar Besar, Tehran
* Bazar Besar, Isfahan
* Bazar Kashan
* Bazar Vakil

 |  |
| **Lihat juga:** Bazar di Iran |

Templat:Wilayah Ardabil

Templat:Wilayah di Iran
**Group Tamashii** (グループ魂, *Gurūpu Tamashii*) adalah kumpulan muzik rock komedi Jepun. Kumpulan muzik ini bermula oleh pelakon di sebuah syarikat teater yang dipanggil "Otona Keikaku" (Projek Dewasa) pada tahun 1995. Anggota asal adalah Hakai (Sadao Abe), Boudou (Kankuro Kudo), dan Baito Kun (Seminosuke Murasugi). Ketika mula, kumpulan itu hanya sekumpulan pelawak menggunakan gitar. Anggota tampil di banyak pawagam, dan juga di Shoten. Pada tahun 1997, pemain bass, gitar, dan drum yang bergabung dan menjadi sebuah kumpulan muzik. Pada tahun 2002 mereka mengeluarkan album debut mereka disebut *Run Tamashi Run* (Run魂Run) ketika mereka menandatangani ke label indie, "MIDI". Pada tahun 2005, Group Tamashii menandatangani kontrak dengan Ki/oon Records. Nama kumpulan muzik ini berasal dari lagu "Tamashii Kogashite" dari kumpulan rock ARB. Alasan mereka memaparkan "Group" di nama kumpulan muzik adalah "Tidak ada yang tidak mengatakan 'Kumpulan' sendiri." Pada tahun 2008 mereka menerbitkan album baru lama ditunggu-tunggu berjudul "Patsun Patsun". Ini adalah album terpanjang mereka sampai saat ini, di 27 lagu, dan memaparkan mereka meliputi pelbagai genre muzik baru seperti reggae dan hip-hop. Tahun 2010 menandakan ulang tahun ke-15 untuk kumpulan muzik ini, dan beberapa pelepasan dan acara yang dijadualkan untuk menghormati itu, termasuk album baru berjudul 1!2!3!4!.

Beberapa anggota Group Tamashii juga mempunyai pekerjaan sebagai pelakon dan penulis, selain kerjaya muzik mereka.

Pautan luar
-----------

* Laman sesawang rasmi Group Tamashii (Jepun)

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (artis)

 |
**Grace "Gracie" Sheffield** (lahir 1987) merupakan watak rekaan rancangan komedi televisyen *The Nanny*. Dia dilakonkan oleh Madeline Zima.

Sheffield Muda
--------------

Grace merupakan anak yang bongsu kepada Maxwell dan Sara. Sehingga kedatangan Fran Fine, dia merupakan orang yang paling terkesna dengan kematian ibunya. Dia berjumpa dengan pakar terapi katika dia masih enam tahun. Beliau banyak mempelajari benda dari sesi terapipnya hinggakan dia sering menggunakan hal yang berkaitan dengan psikologi.

Setelah kedatangan Fran, Grace dan Fran cepat mesra seperti juga kakaknya, Maggie. Disebabkan Fran, Grace tidak perlu berjumpa dengan pakar terapi dengan lebih kerap seperti dulu lagi. Malah, dia melihat Fran sebagai seorang ibu. Grace sangat menyayangi Fran hinggakan sanggup lari ke Flushing untuk berjumpa Fran dan ibunya, Sylvia Fine. Ketika di Flushing juga, dia menghadiri majlis perkahwinan Yahudi yang pertama. 

C.C. Babcock, rakan perniadaan dengan bapanya, dan musuh dalam selimut Fran, telah menyakiti hati Grace dengan mengatakan yang Fran hanyalah seorang pengasuh yang dibayar. Ini membuatkan Fran memarahi C.C. "*Kamu perempuan yang hebat, dan saya harap kamu elok sahaja, tetapi jika kamu mengatakan satu lagi perkataan kepada budak ni, kamu akan mencarik-carik darah sejuk kamu di dinding!!! Dan saya maksudkannya dengan cara yang sebaik mungkin...*". 

Grace dipanggil "*Gracie*" oleh Fran, dan sering menemaninya membeli-belah. Dia juga membantu Fran untuk membuatkan Fran kelihatan lebih popular ataupun ketika ingin mengelakkan diberi saman letak kereta. Grace kemudiannya meniru cara slanga Yahudi Fran dan pemakaiannya. Lagipun Fran sering meminjam pakaian Grace. Maxwell menyayangi Grace, dan ketika Maggie sudah meningkat dewasa, dia sering bermain dengannya seperti yang dilakukannya kepada kakaknya dahulu. 

Beliau kemudiannya menjadi kakak yang hebat kepada adik tiri kembarnya, Jonah dan Eve. 

Grace mengikuti keluarganya ke Los Angeles, apabila bapanya menerima tawaran menerbitkan filem di sana.

  


|  The Nanny  |
| --- |
| Watak utama: | Fran Fine | Maxwell Sheffield | Niles | C.C. Babcock | Maggie Sheffield | Brighton Sheffield | Grace Sheffield |
| Watak sering muncul: | Sylvia Fine | Yetta Rosenberg | Val Toriello |
| Episod: | Senarai episod The Nanny |
**Gunung Telapak Buruk** atau juga dikenali sebagai gunung Telapa Buruk atau Tepalak Buruk, di antara Kampung Ulu Klawang, Jelebu dan Pantai, Seremban, Negeri Sembilan Darul Khusus, Malaysia, mempunyai ketinggian setinggi 1,193 meter (3,913 kaki) dari aras laut. 

Gunung ini terletak pada latitud U2°50'28" dan longitud T102°04'14" 

Di atas gunung ini terdapat menara pemancar telekomunikasi milik Celcom. Pemancar TV dan radio di Gunung Telapak Buruk meliputi kawasan Seremban, Jelebu, Rembau utara, Jempol, Kuala Pilah, dan Port Dickson di Negeri Sembilan, sebahagian kawasan barat Pahang seperti Triang, dan sebahagian selatan Selangor.

Gunung Telapak Buruk menjadi tumpuan pendaki gunung untuk mendaki di Negeri Sembilan kerana ia merupakan antara gunung tertinggi di negeri itu.

Bangkai pesawat
---------------

Sebuah bangkai pesawat pengebom B-24 dilaporkan dijumpai di gunung tersebut. Pesawat pengebom RAF B-24 Liberator (KL654R) yang membawa lapan kru berlepas dari Kepulauan Cocos, Australia dalam satu misi pembekalan semula (*resupply*) pasukan Force 136. Namun pesawat itu dilaporkan tidak tiba di lokasi yang telah ditetapkan dan seminggu kemudian, pesawat itu dilaporkan terhempas pada 23 Ogos 1945 ketika Perang Dunia Kedua.

Sebahagian bangkai pesawat malang itu ditemui pada 1996 di Negeri Sembilan sebelum ‘pencarian rasmi’ dilakukan pada 22 Disember 2006. Tiga tahun kemudian, ekskavasi yang dilakukan pada 29 Ogos 2009 menemui 80 cebisan tulang kru pesawat tersebut. Kesemua cebisan tulang itu telah diserahkan kepada Penasihat Pertahanan Tentera British, Kapten Kenneth Taylor dan disemadikan di Tanah Perkuburan Tentera Komanwel Kuala Lumpur pada 18 Oktober 2012, sambil disaksikan oleh waris dan ahli keluarga kru terlibat.

Gunung ini mempunyai hutan Dipterokarp Bukit dan hutan Dipterokarp Atas. Terdapat banyak flora di gunung ini yang mempunyai nilai perubatan.

[Peta Gunung Telapa Buruk]

Rujukan
-------

 1. ↑  A Field Guide to the Birds of Peninsular Malaysia and Singapore, By Allen Jeyarajasingam
2. ↑  "Ekspedisi santai dua puncak". Diarkibkan daripada yang asal pada 2017-08-08. Dicapai pada 2017-08-08.
3. ↑  B24 Liberator KL654 berkecai di Langkap

Pautan luar
-----------

* Gunung Telapak Buruk
* B-24 Liberator Wreck at Gunung Telapak Buruk   
The remains of this RAF plane and its crew were lost for decades, nearly engulfed by the Malaysian jungle.
|  |  |
| --- | --- |
|  | **Rencana ini mengandungi aksara khas.** Tanpa pemberian sokongan yang sewajarnya, anda mungkin melihat tanda tanya, kotak, atau simbol lain. |

**Gunung Tai** (Bahasa Cina: 泰山code: zh is deprecated ; pinyin: *Tài Shān*) adalah sebuah gunung bersejarah dan berbudaya penting yang terletak di utara bandar Tai'an, di wilayah Shandong, China. Puncak tertingginya adalah *Puncak Maharaja Jed* (Cina ringkas: 玉皇顶code: zh is deprecated ; Cina tradisional: 玉皇頂code: zh is deprecated ; pinyin: *Yùhuáng Dīng*), yang mana biasanya dilaporkan setinggi 1,545 meter (5069 kaki), tetapi diperincikan oleh kerajaan China setinggi 1,532.7 metres (5028.5 kaki).

Gunung Tai adalah salah satu daripada "Lima Gunung-gunung Suci". Ia mempunyai kaitan dengan matahari terbit, kelahiran dan pembaruan, dan sering kali dianggap yang terpenting daripada lima gunung ini. Tokong-tokong pada cerunnya menjadi destinasi bagi penghijrah sejak 3,000 tahun lampau.

Rujukan
-------

1. ↑  Error: Unable to display the reference properly. See the documentation for details.
2. ↑  Xing-Zhong, Yuan (2000). "Studies on the diversity of soil animals in Taishan Mountain". *Journal of Forestry Research*. **11** (2): 109–113. doi:10.1007/BF02856685. Diarkibkan daripada yang asal ([*pautan mati*] – Scholar search) pada 2007-09-30. Dicapai pada 2007-06-04. Cite has empty unknown parameters: `|month=` dan `|coauthors=` (bantuan)
3. ↑  China Announced Elevation of 19 Well-known Mountains Diarkibkan 2014-01-21 di Wayback Machine, China Institute of Geo-Environment Monitoring, 19 May 2007. Accessed 4 June 2007.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Mount Tai***. |

* Tai Shan official website Diarkibkan 2010-11-18 di Wayback Machine
* Description at the World Heritage Listing

Flag of the People's Republic of ChinaFlag of the People's Republic of China Tapak Warisan Dunia di China
Desa-desa di Anhui Selatan: Xidi dan Hongcun | Groto-groto Longmen | Groto-groto Yungang | Gua-gua Mogao | Gunung Emei dan Buddha Raksasa Leshan | Gunung Huangshan | Gunung Taishan | Gunung Wuyi | 
Huanglong | Ibu kota dan Makam Kerajaan Koguryo Kuno | Istana-istana empayar di Beijing dan Shenyang | Istana Musim Panas | Kawasan Perlindungan Panda Raksasa Sichuan | Kesatuan Istana Potala, Lhasa | Komplex bangunan di Pergunungan Wudang | Lembah Jiuzhaigou | Kuil & Perkuburan Confucius serta Rumah Agam Keluarga Kong, Qufu | Kuil Syurga | Lijiang | Makam empayar Dinasti Ming dan Qing | Makam Maharaja Qin Pertama | Ping Yao | Pusat Bersejarah Macau | Gunung Qingcheng dan Sistem Pengairan Dujiangyan | Taman Negara Lushan | Tapak Lelaki Peking, Zhoukoudian | Tempat Peranginan Gunung Chengde dan kuil-kuil yang jauh di Chengde | Taman-taman Klasik Suzhou | Tembok Besar | Tiga batang Sungai Selari di Kawasan-kawasan Perlindungan Yunnan | Ukiran Batuan Dazu | Wulingyuan | Yinxu

Templat:Sacred Mountains of China
**Gunung Tannabalu** merupakan sebuah gunung yang terdapat di Pulau Timbun Mata, daerah Semporna, Sabah. Ketinggian gunung ini 620 meter. 

*Gunung Tannabalu* terletak di pulau Timbun Mata, sebuah pulau terbesar di bahagian selatan berdekatan dengan Teluk Darvel (juga dikenali sebagai Teluk Lahad Datu), di Semporna, Sabah, Malaysia. Pulau Timbun Mata sepanjang melebihi 26 kilometer dan keluasaanya boleh menjangkau kira-kira 10 kilometer. Pulau Timbun Mata ini mempunyai struktur bentuk muka bumi bergunung-ganang dan dianggarkan telah berusia lebih dari 2000 tahun. Terdapat hutan kayu hujan tropika yang tebal. 

Gunung Tannabalu, merupakan puncak tertinggi di pulau Timbun Mata ini dengan ketinggiannya 620 m. Bentuk puncak tertinggi gunung Tannabalu berbentuk konikal (berkon), dan merupakan bekas gunung berapi. Puncak kedua tertinggi adalah Gunung Sedungal, ianya terletak dibahagian timur paling hujung pulau, dengan ketinggian mencecah 489 m. Bahagian selatan pulau pula hanya berpisah dengan tanah besar Borneo iaitu melalui terusan laut yang dikenali sebagai Trusan Sigalong. Ianya terletak di koordinat 4°39' N 118°25' E dengan kawasan seluas 114.97 km².

Rujukan
-------

1. ↑  Pulau Timbun Mata

Pautan luar
-----------
**Gunung Tebu** merupakan sebuah gunung yang terdapat di negeri Terengganu Darul Iman, Malaysia. **Gunung Tebu** mempunyai ketinggian setinggi 1,039 meter (3,408 kaki).

Gunung Tebu adalah kemuncak ke 8 tertinggi di Terengganu dengan ketinggian kira-kira 1,039 meter (m) dari paras laut. Ia terletak di Hutan Simpan Gunung Tebu dalam daerah Besut di negeri Terengganu. Keunikan bentuk muka buminya menarik kunjungan pendaki tempatan dan luar negara.

Tempat menarik sepanjang mendaki ke puncak Gunung Tebu,di antaranya adalah Hutan Lipur Lata Belatan, Batu Mat Hasan, Jendela Pandang, Batu Mahkamah, Batu Pelana Kuda, dan Batu Madrasah. Jika cuaca yang cerah dan awan yang kurang, pendaki-pendaki akan dapat melihat dua pulau yang terkenal di Negeri Terengganu iaitu Pulau Redang dan Pulau Perhentian dari puncak Gunung Tebu.

Mendaki Gunung Tebu melalui trek yang sepanjang hampir 10 kilometer ini memakan masa selama 4 hingga 5 jam bagi pendaki yang sudah berpengalaman. Bagi pendaki-pendaki yang kurang berpengalaman, pendakian ke puncak mungkin akan mengambil masa selama 6 hingga 7 jam. Perjalanan yang mengambil masa yang agak lama menyebabkan para pendaki kebiasaannya berkhemah di puncak gunung tersebut. 

Mereka yang ingin mendaki Gunung Tebu perlu mendapatkan kebenaran bertulis dari Pejabat Hutan Negeri Terengganu dan melaporkan diri di balai polis terdekat sebelum memulakan pendakian. 

Pendakian akan bermula di Hutan Lipur Lata Belatan dan bayaran masuk sebanyak RM5 akan dikenakan di pintu masuk oleh pengawal keselamatan yang bertugas.

Tidak terdapat sumber air di puncak gunung Tebu, oleh itu ia tidak sesuai sebagai tempat untuk berkhemah.

Mukabumi
--------

Gunung Tebu mempunyai hutan Dipterokarp Bukit dan hutan Dipterokarp Atas. Terdapat banyak flora di gunung ini yang mempunyai nilai perubatan.

Di kaki Gunung Tebu ini juga terletak Hutan Lipur Lata Belantan yang merupakan tempat perkelahan yang popular dikalangan penduduk setempat dan para pelancong.

Lihat juga (Pelancongan di Terengganu)

Rujukan
-------

1. ↑  Gunung Tebu
2. ↑  Tawan Gunung Tebu

Pautan luar
-----------

* Gunung Tebu
Dikenali sebagai **Guardian** di Malaysia, Singapura dan Vietnam) atau **Mannings** di Tanah Besar China 万宁, Hong Kong and Macau 萬寧). Guardian adalah rangkaian kesihatan peribadi dan peruncit kecantikan yang menawarkan rangkaian lengkap farmasi, penjagaan kesihatan, penjagaan peribadi, penjagaan kulit dan produk penjagaan bayi. Ia dimiliki sepenuhnya oleh Dairy Farm International Holdings.

**Guardian Health and Beauty Sdn. Bhd.** beribupejabat di Mezzanine Floor, Giant Hypermarket Stadium Shah Alam. Ia menyediakan perkhidmatan kesihatan, seperti ujian kolesterol darah, ujian glukosa darah, ujian kumpulan darah, kaunseling pesakit, persediaan pembedahan, ujian fungsi paru-paru, penjagaan inkontinens, dispensi ubatan dan penjagaan ostomy.

Sejarah
-------

Pada tahun 1967, Guardian Health and Beauty Sdn. Bhd. bermula dengan farmasi bersaiz 200 kaki persegi di Weld, Jalan Raja Chulan mensasarkan golongan ekspatriat di Kuala Lumpur.

Guardian Health and Beauty Sdn Bhd Logo
Mannings logo

Jenama
------

Pada tahun 2015, Guardian Health and Beauty Sdn. Bhd. mengemaskini imej dan jenama syarikat dan warna korporat daripada biru gelap kepada oren terang. Diikuti juga dengan pengubahsuaian kedai untuk lebih daripada 400 buah rangkaian kedai Guardian di seluruh negara. Pelaksanaan program pembaharuan imej dijangka mengambil masa selama dua tahun bermula Januari 2015 sehingga Disember 2016.

Penglibatan dalam aktiviti kemasyarakatan
-----------------------------------------

Guardian Health and Beauty Sdn. Bhd. telah melakukan perjanjian dengan Universiti Kebangsaan Malaysia dan International Medical University (IMU) untuk program penempatan farmasi komuniti bagi membantu graduan membentuk kemahiran dan skill yang diperlukan untuk meneruskan kerjaya sebagai seorang ahli farmasi. Guardian juga menyumbangkan dana kepada Persatuan Strok Kebangsaan Malaysia (NASAM), Majlis Kanser Nasional (MAKNA), Yayasan PRIDE, Pertubuhan Pertolongan Wanita (WAO), Persatuan Parkinson Malaysia, Persatuan Alzheimer Malaysia dan World Vision.

Kontroversi
-----------

Guardian Health and Beauty Sdn. Bhd. berikrar untuk membekalkan ubatan secara bertanggungjawab kepada pengguna.
Health and beauty

Anugerah
--------

* Rangkaian farmasi terbesar di dalam Malaysia Book of Records - Dianugerahkan pada 2000
* Anugerah Kebangsaan bagi Kreativiti dan Inovasi oleh Pusat Teknologi Design Malaysia - Dianugerahkan pada 2003

Rujukan
-------

1. ↑  Guardian Malaysia
2. ↑  "Mannings Hong Kong". Diarkibkan daripada yang asal pada 27 November 2012. Dicapai pada 18 Julai 2016.
3. ↑  "Guardian Singapore". Diarkibkan daripada yang asal pada 2 Ogos 2008. Dicapai pada 18 Julai 2016.
4. ↑  Patsy, Kam. "Aiming for 200 stores in 2016". The Star. Dicapai pada 15 Julai 2016.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Mannings***. |

* Guardian Malaysia
* Mannings Hong Kong

Templat:Dairy Farm Group
**Filem** ***Beethoven*** ialah sebuah filem komedi keluarga berbahasa Inggeris yang mula ditayangkan pada tahun 1992 di Amerika Syarikat dan United Kingdom.

Filem ini telah dihasilkan di bawah arahan pengarah Brian Levant.

Pelakon
-------

* Charles Grodin sebagai George Newton
* Dean Jones sebagai Dr. Herman Varnick
* Bonnie Hunt sebagai Alice Newton
* Oliver Platt sebagai Harvey
* Stanley Tucci sebagai Vernon

Ringkasan
---------

Apabila keluarga George Newton (Charles Grodin) memutuskan untuk membelai anjing comel St. Bernard. Newton tidak dapat menyesuaikan dirinya bersama anjing tersebut. Tidak lama kemudian, taring, digelar Beethoven, telah membesar dengan cepat, yang membawa kepada kejadian yang tidak diingini di rumah. Manakala isteri dan anak-anak George sangat menyayangi pada Beethoven. Walau bagaimanapun, kehidupan Beethoven dengan keluarga Newton dalam keadaan bahaya apabila seorang doktor haiwan tipu, Dr. Herman Varnick (Dean Jones) cuba untuk menangkap anjing tersebut untuk eksperimen maut.

Rujukan
-------

1. ↑  Beethoven (1992) - Plot Summary

Pautan luar
-----------

* *Beethoven*  di Pangkalan Data Filem Internet (IMDb)
**Benjamin Mora** **Mendivil** (dilahirkan pada 25 Jun 1979 di Bandaraya Mexico) merupakan penolong jurulatih pasukan Forty Three Daro FC sebuah pasukan dari Sarawak.

Memulakan kerjaya sebagai pemain di kelab Necaxa dan Lobos BUAP (Club de Fútbol Lobos de la Benemérita Universidad Autónoma de Puebla) di Mexico, Benjamin Mora lebih banyak memanaskan dirinya di bangku simpanan suatu ketika dahulu. Beliau kerap berhijrah dari satu kelab ke satu kelab, akhirnya beliau mengambil keputusan untuk menyertai bidang akademi dan kejurulatihan dalam sukan bola sepak. Beliau berkelulusan dalam bidang Psikologi Sukan dan Gestalt Psikoterapi di National School of Technical Directors (ENDIT) di Tijuana serta mengikuti beberapa kursus yang ditaja oleh FIFA, telah melayakkan dirinya untuk menjadi pembantu kepada jurulatih Diego Torres dalam melatih pasukan belia di sana. Dari situ, dia telah menarik minat jurulatih berpengalaman di Mexico, Carlos de los Cobos yang berminat melantiknya sebagai pembantu jurulatih bagi kelab Gallos Blancos pada usia 33 tahun.weina tong sebenarnya ada orang nama eugene tolong benjamin mora jadi kaya

Rujukan
-------

Pautan luar
-----------

* .

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Kanak-kanak bermain buih
**Bemain** ialah suatu aktiviti dan kualiti fikiran dalam terlibat dengan pandangan dunia seseorang. Bermain merujuk kepada berbagai kegiatan sukarela, termotivasi intrinsik yang biasanya berkait dengan kesenangan dan keseronokan.

Bermain boleh terdiri dari interaksi lucu, pura-pura atau khayalan antara perorangan dan dengan diri atau **mainan**. Amalan permainan jelas di seluruh dunia dan dapat dilihat pada manusia dan binatang, khususnya pada perkembangan kognitif dan sosialisasi mereka yang terlibat dalam proses perkembangan dan yang masih muda. Bermain sering menggunakan alat peraga, alatan, binatang, atau mainan dalam konteks pembelajaran dan rekreasi. Sesetengah permainan mempunyai tujuan yang jelas dan apabila distrukturkan dengan peraturan dipanggil suatu permainan. Sementara beberapa permainan tidak mempunyai peraturan atau tujuan sebegitu dan dianggap "tidak berstruktur" dalam sastera.

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Bermain*** |

1. ↑  Garvey, C. (1990). *Play*. Cambridge, MA: Harvard University Press.

Pautan luar
-----------

* Design for Play Diarkibkan 2009-10-04 di Wayback Machine- A play environment and outdoor classroom design firm that specializes in designing playgrounds based on child development and brain development research.
* Arquetipo Ludi (Spanish)
* IPA World Home (International Play Association: Promoting the Child's Right to Play)
* Creative Play